internet vaartha 154 Views
ముంబై : మ్యూచువల్‌ఫండ్స్‌ బ్యాంక్‌ షేర్లలో పెట్టుబడులు సుమారుగా 94 వేల కోట్లకు పెరి గాయి. జూన్‌నెల చివరినాటికి ఈ పెట్టుబడులు గణనీయంగా పెరిగినట్లు తేలింది. ప్రభుత్వం, రిజర్వు బ్యాంకు వాణిజ్యబ్యాంకుల ఆస్తి అప్పులపట్టీలను ప్రక్షాళన చేయాలన్న నిర్ణయంతో ఫండ్‌ సంస్థలకు ధీమా పెరిగినట్లు కనిపిస్తోంది. ఫండ్‌ మేనేజర్లు బ్యాంకింగ్‌ రంగ పెట్టుబడులను ఫిబ్రవరి నుంచి ప్రారంభించారు. ఎక్కువ రానిబాకీలు, మొండిబకాయిల కారణంగా అంతకుముందు నవంబరు, జనవరి మాసాలపరంగాచూస్తే మొత్తం పెట్టుబడులు తగ్గించారు. బ్యాంకింగ్‌ వ్యవస్థ ప్రక్షాళన పరంగాచూస్తే ఆర్‌బిఐ ప్రభుత్వం మొండి బకాయిలను గుర్తించి ముందుగానే తగు కార్యాచరణకు ఆదేశాలిస్తున్నాయి. దీనివల్ల బ్యాంకింగ్‌రంగం కొంత పటిష్టపడుతుం దన్న అంచనాలు ఫండ్‌మేనేజర్లలో ఉన్నాయి. ఫలితంగానే బ్యాంకింగ్‌ రంగంలో 94 వేల కోట్లు పెట్టుబడులు వచ్చినట్లు వెల్త్‌ఫోర్స్‌ డాట్‌కామ్‌ వ్యవస్థాపకుడు సిద్ధాంత్‌జైన్‌ వెల్లడించారు. ప్రభుత్వరంగ బ్యాంకులకు ఆర్థిక మంత్రిత్వ శాఖ నుంచి మూలధనవనరుల చేకూర్పు కూడా కొంత సానుకూలం చేసింది. వివిధ సగటుశాతంతో పోలి స్తే బ్యాంకింగ్‌రంగషేర్లు 20.4శాతం ఈక్విటీ నిర్వహణ ఆస్తుల్లో వాటాతోఫండ్‌ పెట్టుబడులు న్నట్లు అంచనా. అదేమేనెలలో అయితే 20.28 శాతం వాటాతోఉన్నాయి. మొత్తం పెట్టుబడులు 93,885కోట్లుగా ఈక్విటీరంగంలో బ్యాంక్‌స్టాక్స్‌ పెట్టు బడులున్నాయి. అంతకుముందునెల మేమాసంలో 90,014 కోట్లుగా ఉన్నాయి. సెబి గణాంకాలను పరిశీలిస్తే బ్యాంకింగ్‌ రంగానికి ఈక్విటీ ట్రేడింగ్‌ జనవరిలో 78,644కోట్లు, ఫిబ్రవరిలో 71,864 కోట్లు, మార్చినెలలో 82,198 కోట్లు, ఏప్రిల్‌నెలలో 85,330 కోట్లు ఫండ్‌ పెట్టుబడులున్నట్లు అంచనా. ఫండ్‌మేనేజర్లకు బ్యాంకింగ్‌ రంగమే ఆకర్షణీయంగా కనిపిస్తోంది. ఆ తర్వాత స్థానం ఐటిరంగానికి ఇస్తున్నారు. సాఫ్ట్‌వేర్‌ రంగంలో ఈక్విటీపండ్‌ మేనేజర్లు 41,079 కోట్లు పెట్టుబడులు పెట్టారు. ఫార్మా రంగంలో 34,768కోట్లు, ఆర్థికరంగంలో 31,493కోట్లు ఉన్నాయి. వినియోగరంగ ఉత్పత్తులరంగంలో 27,155కోట్లుగా పెట్టుబడులున్నాయి. కొంతమంది ఇన్వెస్టర్ల నుంచి పెట్టుబడులను సమీకరించి ఒక నిధిగా ఏర్పాటుచేసి వాటిని స్టాక్స్‌, బాండ్లు, నగదుమార్కెట్లలో పెట్టుబడులు పెట్టి ఆర్థికవృద్ధికి ట్రేడింగ్‌ చేస్తారు.